**Konkurs za popunu radnog mjesta: Ekspert/ica za komunikaciju putem online medija**

Međunarodni forum solidarnosti - EMMAUS (MFS-EMMAUS) za potrebe ureda u Sarajevu i Centra za sigurni internet u BiH raspisuje oglas za angažman eksperta/ice za komunikaciju putem online medija.

MFS-EMMAUS je nevladina organizacija koja djeluje od 1999. godine na pružanju pomoći ugroženim kategorijama stanovništva, posebno djeci. Sa preko 270 uposlenih i mrežom od sedam (7) ureda širom Bosne i Hercegovine, te kroz članstvo u međunarodnim organizacijama Emmaus International, INHOPE i ECPAT, aktivnosti organizacije fokusirane su na sprečavanje trgovine ljudima, ilegalnih migracija, nasilja nad djecom u digitalnom okruženju i drugih oblika nasilja. U sklopu ureda Sarajevo djeluje i Centar za sigurni internet u BiH (SIC) i Europski resursni centar za sprečavanje trgovine ljudima i drugih oblika eksploatacije (EURC).

Broj izvršilaca: 1

Lokacija: Sarajevo

Radni odnos se zasniva na određeno vrijeme – tri (3) mjeseca, sa mogućnošću produžetka angažmana (u ovisnosti o učinku i raspoloživim sredstvima), po osnovu ugovora o djelu.

**Glavni zadaci i odgovornosti:**

Osnovna odgovornost eksperta/ice za komunikaciju putem online medija je osiguranje kvalitetne i pravovremene, promocije svih aktivnosti i usluga Centra za sigurni internet u BiH (SIC), projekata sprečavanja nasilja nad djecom u BiH i srodnih aktivnosti Udruženja MFS-EMMAUS.

Pomenute odgovornosti uključuju slijedeće:

* analiza i unapređenje svih postojećih online kanala promocije SIC usluga i aktivnosti;
* identifikacija online kanala promocije koji su u trendu među mladima i djecom, te razvoj promocije SIC/srodnih MFS-EMMAUS usluga i aktivnosti kako bi se iste približile korisnicima;
* razvoj komunikacijske strategije za online medije sa ciljem efikasne i pravovremene promocije SIC/MFS-EMMAUS usluga i aktivnosti među korisničkom populacijom;
* razvoj i realizacija obuke uposlenika Centra za sigurni internet (SIC) u cilju unapređenja kapaciteta za promociju aktivnosti i usluga;
* razvoj dinamike promotivnih aktivnosti (media plan) u online medijima (socijalne platforme, web stranica i ostali online medijski kanali) i realizacija istog;
* razvoj i promocija edukativnih/informativnih/promotivnih poruka putem online medija namijenjenih djeci, mladima, roditeljima, nastavnicima i drugih ciljnim skupinama korisnika usluga SIC/MFS-EMMAUS;
* koordinacija i zajedničko djelovanje sa online promotivnim kanalima partnerskih institucija i organizacija sa ciljem razmjene edukativno/informacionih promotivnih poruka i osiguranja međusobne saradnje u ovoj oblasti;
* vođenje profila na društvenim platformama, aktivna komunikacija sa fanovima/pratiocima, odgovaranje na upite itd. u koordinaciji sa SIC osobljem;
* analiza i razvoj preporuka za unapređenje i/ili izmjene na SIC platformi [www.sigurnodijete.ba](http://www.sigurnodijete.ba) kao i razvoj i materijala za istu (razvoj grafičkih idejnih rješenja za platformu i online medije);
* aktivno učešće u svim procesima razvoja promotivnih/edukativnih/informativnih materijala i marketinških poruka po projektima aktivnostima SIC-a i srodnim projektima MFS-EMMAUS;
* razvijanje partnerskih odnosa i suradnje sa medijskim institucijama;
* učešće u organizaciji i realizaciji promotivnih aktivnosti i događaja u zemlji i inostranstvu, uključujući dizajniranje i realizaciju informativnih kampanja, press konferencija, seminara, radionica, okruglih stolova i drugih sličnih dogadjaja/aktivnosti;
* odgovorno predstavljanje i promocija aktivnosti i djelovanja SIC BiH na domaćoj i međunarodnoj sceni;
* svi drugi poslovi po nalogu neposrednog rukovodioca i direktora Udruženja;
* za svoj rad odgovoran/na je neposrednom rukovodiocu i direktoru Udruženja.

**Opšti uslovi:**

* VSS;
* odlično poznavanje engleskog jezika (pisanje i komunikacija);
* minimalno 3 godine radnog iskustva u samostalnom planiranju i provođenju digitalnih strategija i kampanja (uključujući display advertising, mobilne aplikacije, socijalne medije i web stranice);
* razvijene komunikacijske sposobnosti;
* poznavanje rada na računaru (MS Office paket);
* proaktivnost, otvorenost, kreativnost;
* aktivno korištenje društvenih mreža i praćenje digitalnih trendova;
* iskustvo u digitalnom marketingu sa fokusom na društvene mreže;
* individualni i timski rad.

Uz prijavu na konkurs kandidati/kinje su dužni priložiti slijedeća dokumenta:

* biografiju na engleskom i jednom od službenih jezika u BiH;
* minimalno tri reference o prethodnom radnom iskustvu/angažmanu:
* preporuke o prethodnom radnom iskustvu u traženoj oblasti (prednost);
* listu/primjere kampanja, profila na socijalnim medijima i web stranica koje su razvijene i/ili vođene od strane kandidata/kinja;

Zainteresovani kandidati/kinje svoje prijave trebaju dostaviti na [sarajevo@mfs-emmaus.ba](mailto:sarajevo@mfs-emmaus.ba) najkasnije do 29. aprila 2020. godine.

Samo najbolje rangirani kandidati biti će obavješteni i/ili pozvani na razgovor po završetku konkursa.

# POSEBNI ZAHTJEVI

Uz potpisani Ugovor, izvršilac je obavezan potpisati da će poštivanje sljedećih procedura tokom angažmana u SIC/Udruženju: politika zaštite djeteta, etički kodeks i izjava o povjerljivosti podataka.